GiliGold/VAD_KnessetCorpus huggingface dataset:
מאי גולן:
 אני נאלצת להיאבק לפעמים, לא כפליים אלא שבעתיים
מאי גולן:
 וזה מאבק לא פשוט
מאי גולן:
 לפעמים את מרגישה שהקול שלך מושתק בכוונה ושהוא לא נשמע
מאי גולן:
 זה לא עוזר כשאין רצון אפילו להבין את מה שאת עוברת, קודם כול, בתור אישה שרה, ושנית, למען נשים, כאשר את שומעת יום ולילה וכשאומרים לך שיש דברים אחרים שהם יותר חשובים ויותר קריטיים
מאי גולן:
      זה יישמע קטן, אבל לא בכדי שהתעקשתי מאוד על השם הזה במשרד, ולא בכדי שנאבקתי על התקציב המקורי של הנשים למרות שהיה לחץ עצום
מאי גולן:
 וחשוב להיכנס מתחת לאלונקה, וחשוב לקצץ
מאי גולן:
 זה פצע אותי כשקראו לזה "משרד מיותר" וזאת לא בכדי
מאי גולן:
 אני אסביר למה
מאי גולן:
 אין הרבה נשים שרות היום בממשלת ישראל
מאי גולן:
 ההרגשה שזה תופס את מושב ב', ולפעמים את מושב ג'
מאי גולן:
 אני בכל כוחי נאבקת שזה לא יקרה
מאי גולן:
      יש דבר שהוא חורה לי
מאי גולן:
 ואני אגיד פה משהו שלא רציתי להגיד, ואני אקריא לך את זה
מאי גולן:
 קצת לפני שנכנסתי לוועדה שלחו לי ציוץ של מנהלת הלובי למלחמה באלימות מינית, יעל שרר, שכתבה: מה זה FOMO? זה להעלות חום ולא ללכת היום לישיבה בכנסת עם מאי גולן
מאי גולן:
 וזר לא יבין זאת
מאי גולן:
      אני לא תכננתי להקריא את זה, אבל דיברת על משהו שאני עוברת
מאי גולן:
 אני בכלל לא מתיימרת להיות מושלמת בנושא הזה כי גם אני נפגעת, וגם אני עונה כשאני נפגעת, וכמובן גם לנשים
מאי גולן:
 את מכירה אותנו
מאי גולן:
 חטאנו בזה לא פעם ולא פעמיים
מאי גולן:
 אבל אם בשלב הזה, כאשר יש מלחמה, יש משרד, אז יש לנו פה הזדמנות לאחד כוחות למען נשים
מאי גולן:
 אפשר לשים הכול בצד, את הפוליטיקה, דעות, אפילו שנאה אישית, גזענות עדתית
מאי גולן:
 ואפילו אם אתן בזות לי מעצם הדעות שלי, השם עדי, ואני אישה מאמינה, ששמתי את הכול בצד למען זה
מאי גולן:
 אבל אם עדיין עכשיו, אחרי כל מה שעברנו ב-7 באוקטובר, והמנכ"לית תדבר על מה שעשינו למען מניעת אלימות נגד נשים, וכמובן אלימות מינית, אנחנו לא יודעות לשים את הדברים האלה בצד ולהילחם למען נשים, אז קטונתי מלנסות ולהילחם את המלחמה הזו
מאי גולן:
 אני אמשיך לעשות את כל מה שאני יכולה לעשות בכוחי
מאי גולן:
 אני מסרבת לשתף פעולה יותר עם הדבר הזה, וגם לנסות להילחם בזה
מאי גולן:
 זה שלכן, וזה באמת בושה למי ששמה את הדברים האלה מעל קידום נשים בישראל
פנינה תמנו:
תודה, השרה
פנינה תמנו:
 אני רוצה להודות לך על הכנות
פנינה תמנו:
 זה לא מובן מאליו לדבר בכנות
פנינה תמנו:
 בסוף אנחנו נבחרות ציבור, אנחנו נשים חזקות, אבל מאחורי אחת יש בת-אדם עם רגשות ולב
פנינה תמנו:
 אני חושבת שזה רגע נדיר שבו את באה ואומרת את הדברים שלך באמת מתוך כאב, כולל ביקורת שהיא גם כלפי הממשלה או כלפי הגורמים שאמורים לתת יותר קשב לסוגיה הזו
פנינה תמנו:
      אני כן אומר שבסוף אנחנו כנשים באמת צריכות להיות נאה דורש, נאה מקיים
פנינה תמנו:
 ולא רק כשנוח לנו
פנינה תמנו:
 היו לי באמת הרבה התנגחויות איתך, אבל זה היה בחדרים סגורים, בין אם זה בוועדת אתיקה ובין אם זה בוועדות אחרות
מאי גולן:
אמת
פנינה תמנו:
אבל אני אומר שהיה לי איזה נאום, לא אזכיר מי מהיועצים שלי, כשאת התמנית לשרה ואחרות, וכל הנאום היה מתקפה על שרות, ואני שמה לב שזה רק שרות
פנינה תמנו:
 אנחנו לא יכולות להחליש האחת את השנייה
פנינה תמנו:
 אנחנו לא חייבות להסכים
פנינה תמנו:
 חייבת לנו ביקורת נוקבת, ואנחנו משמיעים אותה כשהיא ישנה
פנינה תמנו:
 גם בתוך המליאה
פנינה תמנו:
 היא חייבת להיות עניינית
פנינה תמנו:
 אני חושבת שדווקא מנהיגות נשים בתקופה הקשה הזו מאז ה-7 באוקטובר, בוודאי צריכה להיות כזו שהיא יודעת לחבר, לאחד
פנינה תמנו:
 גם אם היא מנהלים מחלוקות נוקבות, זה לא חייב להגיע למקום של שנאה, ואת דיברת על כך שגם אם יש שנאה אישית
פנינה תמנו:
 צר לי אם אנשים חווים שנאה אישית או מקרינים שנאה אישית
פנינה תמנו:
 כשאנחנו מסתכלים על מה שקורה בחברה הישראלית, זה לא הרוח הישראלית     גברתי השרה, זה נראה שכביכול עברנו את החלק הקשה ביותר, שהיה בחודש הראשון למלחמה, אבל זה לא כך
פנינה תמנו:
 עדיין יש לנו 134 חטופים וחטופות
פנינה תמנו:
 נמצא גיל היקר
פנינה תמנו:
 הוא מגיע לכנסת והוא נלחם בשביל החטופים
פנינה תמנו:
 אנחנו עדיין בעיצומו של המשבר
פנינה תמנו:
     אני רוצה לקרוא לך מפה לעשות את הדברים ביחד
פנינה תמנו:
 למשל, אני וחברת הכנסת סון הרמלך וחבר הכנסת דוד ביטן, יושב-ראש ועדת הכלכלה, מובילים את העלאת דמי הלידה מ-10,700, ושלפחות יכפילו את זה ל-21,000, עבור נשים שהבעלים שלהם עדיין בעזה
פנינה תמנו:
 אני חושבת שיש מקום לשיתוף פעולה גם בתוך הפרדת הרשויות
פנינה תמנו:
     	אני רוצה שיתאפשר לנו לראות גם את המצגת
מאי גולן:
את צודקת, אין לנו זמן
מאי גולן:
 אני אדבר במהירות על שתי תוכניות נוספות שהן חשובות עבורי: התוכנית האחת היא מעטפת רגשית לצעירות וצעירים
מאי גולן:
 זה עוד שיתוף פעולה עם המשרד נגב-גליל
מאי גולן:
 התוכנית היא בהיקף 9 מיליון שקל
מאי גולן:
 זוהי תוכנית ממשלתית ראשונה מסוגה
מאי גולן:
 היא נותנת מענה לאלפי צעירות וצעירים החווים קשיים פיזיים ונפשיים, ובעיות התמכרויות שונות, במיוחד, ועל אחת כמה וכמה, מאז ה-7 באוקטובר
מאי גולן:
 אירועי המלחמה השפיעו על צעירים וצעירות בצורות מאוד מאוד קשה כמו התמכרויות לסמים, אלכוהול, זנות
מאי גולן:
 וכמובן בניית חוסן אישי של אותן צעירות
מאי גולן:
 אנחנו מביאים את התקציב לצעירות, ונגב-גליל לצעירים
מאי גולן:
 אנחנו רוצים ביחד לתת מענה לצעירות וצעירים שיסייע לשוב לשגרת החיים טרם המלחמה, ויסייע בתופעות חברתיות ואישיות שעלולות להיות באמת בעלות השלכות על עתידם
מאי גולן:
 זה אומר הקמת קבוצות תמיכה טיפוליות עם מענה הוליסטי לצעירות וצעירים, דירות קהילתיות שיושכרו, שבהן יהיה אב בית לשם מתן מענה לצורכי צעירים וצעירות בכל הנדרש בזמן הקריטי הזה, וליווי שלהם באמת מא' ועד ת'
מאי גולן:
 וכמובן מענה טלפוני שיפעל שישה ימים בשבוע במטרה לבצע מיצוי זכויות לאותם צעירות וצעירים, ויחבר בין הצעיר והצעירה לבין העובדים הסוציאליים לתיאום פגישה והשתלבות בפרויקט
פנינה תמנו:
האם בתוך זה יש מיקוד בניצולי נובה?
מאי גולן:
בוודאי ובוודאי
מאי גולן:
 לניצולי וניצולות נובה, ולצעירות וצעירים שהיו בבעיות התמכרות לפני, ושמצבם הוחמר, וגם צעירות וצעירים חדשים שנכנסו, לצערנו, למעגל הזה
פנינה תמנו:
התוכנית הזו כבר התחילה לצאת לפועל?
מאי גולן:
בימים אלו נסגרים הפרטים
מאי גולן:
 את מכירה את הבירוקרטיה הישראלית
מאי גולן:
 אנחנו עומלים על זה
מאי גולן:
 כולנו מחכים שהתקציב יעבור ושנוכל
מאי גולן:
 אבל הכול בהיכון
מאי גולן:
      התוכנית האחרונה, שעליה רציתי לדבר, והיא חלק מהחזון שלי ושל מירב המנכ"לית, היא הקמת קהילות עליהן דיברתי לפני כן
מאי גולן:
 אושרה תרחיב על זה
מאי גולן:
 אנחנו מאוד מאוד מאמינות ביועצות לקידום מעמד האישה מכלל הרשויות ברחבי מדינת ישראל
מאי גולן:
 אנחנו מאמינות שהן כלי העזר שלנו לביצוע ולבניית קהילות פרטניות בתוך הערים
מאי גולן:
 אנחנו מאוד רצינו להרחיב את יכולת המשרד לפעול בשטח, ולכן קידמנו תוכנית תקציב בהיקף של 7 מיליון שקל, שמטרתה הקמת קהילות נשים ברשויות ובמועצות המקומיות, באמצעות היועצות לקידום מעמד האישה
מאי גולן:
 היא תכלול חיזוק החוסן הנשי, הקהילתי, וחוסן כלל האוכלוסייה, יצירת מנהיגות מקומית מחוברת ומובילה, חיזוק תחושת שייכות ומסוגלות, התפתחות אישית ומקצועית, קהילות נשים כגון קהילות בעלות עסקים, קהילת סבתות, קהילת מנהלות בתעשייה, פרלמנט נערות, קהילת שוחרות בריאות, שומרות סף, נשים בהייטק, נשים לאחר לידה, נשים שבני זוגן משרתי קבע במילואים ועוד ועוד
מאי גולן:
      אני אסיים כדי שכל השאר באמת יוכלו לדבר
מאי גולן:
 היושבת-בראש, אברך שוב על קיום הוועדה הזו, ואקווה שנוכל לשים את המחלוקות בצד, ולפעול כל עוד אנחנו פה, וכל עוד ניתן לנו המנדט הציבורי הכול כך חשוב הזה, למען קידום נשים באשר הן, ללא כחל וסרק
מאי גולן:
 תודה רבה
פנינה תמנו:
 מדובר בתוכניות שהן באמת גם ארוכות טווח
פנינה תמנו:
 לכן, אנחנו גם נגבש מסמך של נושאים שאנחנו מרגישים שהם תקועים בממשלה ושצריך אותם באופן בהול, דחוף, ובמיידי
פנינה תמנו:
 האמת, לא אזכיר מי הנפשות הפועלות, אבל הרגשתי שיש, למשל, איזשהו פורום שפשוט מזלזלים בהם ומכדררים אותם ומספרים להם שקרים, בין אם זה באוצר, ובין אם גורמים ממשלתיים אחרים
פנינה תמנו:
 התחושה היא שזה זלזול באינטליגנציה של כולנו
פנינה תמנו:
 אסור לנו לאפשר שזה יקרה
פנינה תמנו:
 אנחנו נגבש את המסמך של הדברים הדחופים שאנחנו חושבים שצריך לקדם
מאי גולן:
פנינה, בואו נזכור שאנחנו לא מושלמים
מאי גולן:
 כולנו לא חפים מטעויות
מאי גולן:
 יש דברים שנופלים בין הכיסאות, אבל אנחנו שואפים לעשות כמה שאפשר
פנינה תמנו:
לא מחפשים שלמות אלא הוגנות
פנינה תמנו:
 אנחנו יותר מחצי מכלל האוכלוסייה
פנינה תמנו:
 אנחנו משלמות מסים, אנחנו פרודוקטיביות ועושות הכול, ואף אחד לא עושה לנו צדקה
מאי גולן:
נכון, אבל חשוב לציין שהדבר הזה חייב לבוא לידי ביטוי בתקציב, שלא מגיע
פנינה תמנו:
 יש חוק שמחייב אותם לעשות את הבחינה המגדרית
פנינה תמנו:
 אנחנו עשינו פה דיון, לפחות במיקוד על אלימות פיזית ומינית
פנינה תמנו:
 לדעתי, יש דרישה מוועדת הכספים לדון בעניין הזה
פנינה תמנו:
 אני חושבת שאת, כשרה אמונה, צריכה לבקש
פנינה תמנו:
 האם זה האוצר או ממשרד המשפטים? ענת, מי אמור לקבל את ההשוואה המגדרית מהתקציב?
עדה מימון:
זה אמור להיות לגבי כל משרד
פנינה תמנו:
כל משרד
פנינה תמנו:
 אבל למי זה אמור להיות מוגש? אני זוכרת שיש גורם שהוא אמור
פנינה תמנו:
 האם זה משרד המשפטים? אני זוכרת שהיה גורם שמבקש מאיתנו
פנינה תמנו:
 לדעתי, זה האוצר
סופי כהן:
זה מוגש לכנסת ומוגש לרשות לקידום מעמד האישה
פנינה תמנו:
זהו, זה לרשות לקידום מעמד האישה
פנינה תמנו:
 אני כן צודקת
פנינה תמנו:
 את השרה האמונה, וכל משרד אמור לתת לך את התקציב המגדרי
פנינה תמנו:
 לדעתי, ואז זה בוועדת הכספים בכנסת, ואנחנו נבקש שיהיה שם דיון
פנינה תמנו:
 גם אנחנו נעשה דיון
מאי גולן:
 אמרת משהו חשוב
מאי גולן:
 אחת מהתוכניות הכי חשובות, שזו הפעם הראשונה שנעשית בכנסת ישראל, היא תוכנית חומש שאנחנו מתכוונים להוציא לגבי קידום נשים והבנה יותר רזולוציונית לגבי מה באמת צריך בשבילן
מאי גולן:
 עבור זה אנחנו עושים מחקר מקיף שמתחיל עכשיו
מאי גולן:
 זה לא דבר של יום או של יומיים
מאי גולן:
 זה ייקח זמן
מאי גולן:
 חלק מהדברים האלה זה איסוף הנתונים, בדיוק כמו שאתן דיברתן עליו
מאי גולן:
 אנחנו פונות לכלל המשרדים
מאי גולן:
 להגיד לך ששיתוף הפעולה הוא מדהים? את יודעת, אני לא - - -
פנינה תמנו:
לפני שיתוף פעולה עם המשרדים, כדאי לעשות שיתוף ציבור
פנינה תמנו:
 אנחנו מוכנים גם לעשות מפגש עם ארגוני הנשים
פנינה תמנו:
 את אמרת בכנות את התחושות שלך, ואני חושבת שאף אישה לא צריכה להרגיש כך
פנינה תמנו:
 את אמרת גם ביושר
פנינה תמנו:
 יכול להיות שהם לא עשו זאת בכוונה, יכול להיות שאין כוונת מכוון, וכך התחושה שלי
פנינה תמנו:
 דווקא כמישהי שלא צמחה מהחוגים המובילים מדיניות או המובילים בטון, אני כן יכולה להבין את התחושה שלי
פנינה תמנו:
 הדרך לתקן את זה היא באמת לראות איך יושבים בפורום ומגבשים ביחד מסמך כזה שיכול להיות מוצג
פנינה תמנו:
 לשרה אין זמן, ולכן צריך להביא את זה כמה שיותר מהר לממשלה
פנינה תמנו:
 כך נוכל בסוף הדרך של הממשלה הזו להיות גאות שהצלחנו לעשות משהו אחד שהוא מתעלה מעל המחלוקות הפוליטיות ומצליח להניב פרי
פנינה תמנו:
לפני שאנחנו עוברים לשמוע את המנכ"לית, אני אאפשר לגיל לדבר בקצרה
גיל דיקמן:
  תודה לכן על הזכות לדבר
גיל דיקמן:
 תודה לשרה, ליושבת-הראש ולמנכ"לית
גיל דיקמן:
 טוב לראות שאתן מתעסקות בדברים האלה, ובמיוחד בימים אלו
גיל דיקמן:
 השרה, אנחנו אפילו בוגרי אותו בית ספר יסודי
גיל דיקמן:
 מדובר בבית הספר א
גיל דיקמן:
 ד
גיל דיקמן:
 גורדון
גיל דיקמן:
 זו גאווה גדולה
מאי גולן:
אני נפלטתי אחרי פחות משנה
פנינה תמנו:
השרה, שלא נגלה בסוף שהיית בכל בתי הספר היוקרתיים
מאי גולן:
זו אני, זו אני
מאי גולן:
 סליחה, בית הספר א
מאי גולן:
ד
מאי גולן:
 גורדון זה בית הספר היסודי, לא התיכון
מאי גולן:
 שם שרדתי ארבע שנים
מאי גולן:
 כל הכבוד לי
מאי גולן:
 יש לציין שהייתי ילדת אינטגרציה שהגיעה מדרום תל אביב
גיל דיקמן:
  - - - המנהלת האגדתית גם שלך
מאי גולן:
 בן כמה אתה?
גיל דיקמן:
  בעונותיי, בן 31
מאי גולן:
אני לא אגיד בת כמה אני, אבל יפה שהיית שם
גיל דיקמן:
  זו הזדמנות לך להודות לך על כשהצבעת בעד החזרת החטופות והחטופים בעסקה הקודמת
מאי גולן:
ואמשיך להצביע
גיל דיקמן:
  זה חשוב לשמוע
פנינה תמנו:
זה קול ממש חשוב, כי כל הזמן שומעים קולות שזורעים ייאוש בקרב המשפחות
פנינה תמנו:
 אני שומעת דברים שנאמרים
פנינה תמנו:
 זורעים ייאוש
מאי גולן:
אני לא חושבת שיש היום איזושהי פריווילגיה לא להילחם בכל הדרכים הקיימות להחזרת החטופים והחטופות
מאי גולן:
 אני כמובן הצבעתי בעד, ואני מאוד מקווה שנחזיר את כולם
מאי גולן:
 אני חושבת שהניסיון לדבר על חברי ממשלה - - -
פנינה תמנו:
יש כאלה שאומרים: אני לא אצביע
פנינה תמנו:
 למה הם אומרים את זה בקול? קצת ריסון עצמי, קצת ריסון של הפה
פנינה תמנו:
 אנשים פה חווים שואה, לא פחות מזה
פנינה תמנו:
 גיל, אני רואה אותך ואת המשפחות, ובאמת אין לי מושג מאיפה התעצומות האלה
פנינה תמנו:
 אני מצדיעה לכם
פנינה תמנו:
 וכמו שאמרת, אנחנו רק יכולים To come to it humbled
מאי גולן:
גיל, אני באמת לא אחראית לאנשים אחרים
מאי גולן:
 זה קשה לי
מאי גולן:
 אני בקושי אחראית על עצמי
מאי גולן:
 בשם המפלגה שלי אני כן יכולה להגיד לך באחריות שלא יהיה אדם שלא יפעל בכל כוחו להחזרתם
מאי גולן:
 זהו אחד מהעיסוקים הכי מדוברים, הכי חשובים, ובמעלה הכי גבוהה, היום בממשלת ישראל
מאי גולן:
 ואני אומרת לך זאת מתוך ישיבות ממשלה
גיל דיקמן:
  תודה לך
גיל דיקמן:
 חשוב מאוד לשמוע את זה, בעיקר כשיש עוד נשים שעדיין נמצאות שם ואנחנו יודעים מה הן עוברות, וחבל על המילים
גיל דיקמן:
 תודה רבה לכן, ותודה על התמיכה
גיל דיקמן:
 אנחנו מאמינים בכן ובכם שתעשו את העבודה
גיל דיקמן:
 תודה רבה
פנינה תמנו:
גיל, תודה לך על כך שאתה מגיע לכאן ולא מוותר
פנינה תמנו:
 אתה נלחם את המלחמה הכול כך חשובה הזו עבור מי שהוא בחיים, וגם עבור החזרת הגופות
גיל דיקמן:
  חד-משמעית
מאי גולן:
צריך תעצומות נפש כול כך גדולות לעשות את מה שאתה עושה
מאי גולן:
 אני מסתכלת עליך בכל הוועדות בכנסת ובראיונות
מאי גולן:
 אשריך על הכוחות
מאי גולן:
 יכולת לשים את העניין הזה בצד לאחר שהעניין שלך נפתר, אבל אתה ממשיך
מאי גולן:
 כל הכבוד
גיל דיקמן:
  תודה, כבוד השרה
פנינה תמנו:
חברות הכנסת, בבקשה
מטי צרפתי הרכבי:
אני רוצה לדעת האם יהיה פירוט תקציבי לתוכניות שאמרת, למשל
מאי גולן:
אמרתי ופתחתי בזה
פנינה תמנו:
חברת הכנסת לימור סון הר מלך, בבקשה
הר מלך:
הקשבתי בקשב רב לדברים שנאמרו
הר מלך:
 זה יפה לומר שיש מגוון דעות, ושאנחנו צריכים סבלנות כדי לשמוע את הדעות האלה
הר מלך:
 יש גם סובלנות כדי להקשיב לדעות השונות
הר מלך:
 אני מאוד מעריכה את גיל, ובאמת מאוד מחוברת לכאב
הר מלך:
 אבל צריך לדעת שגם שם יש דעות אחרות
הר מלך:
 וגם המשפחות - - -
פנינה תמנו:
אבל שמענו את המשפחות האחרות
הר מלך:
לא, אני מתכוונת למשפחות החטופים
פנינה תמנו:
לימור, נראה לי שלא הבנת אותי נכון
פנינה תמנו:
 התכוונתי לומר שאני אשמע את כל הדעות, אין לי בעיה
פנינה תמנו:
 אני רק אומרת שכל אחד מאיתנו צריך לזכור שהוא לא מייצג את כלל הדעות
פנינה תמנו:
 גם אם אתה מייצג דעה מסוימת, אתה לא מייצג את זה על כלל קבוצה מסוימת
פנינה תמנו:
 אני אתן להם
פנינה תמנו:
 אני איאבק שישמעו אותם, כמו שאני נאבקת שישמעו את נעמה זרביב, ואת יכולה לשאול אותה, או את האחרות, שמגיעות לפה אבל הרגישו שלא ניתנה להן במה לפני כן
הר מלך:
 אני עדיין עומדת על דעתי שבחוויה זה נכון שאת מאפשרת, אבל בסוף אם מישהו יגיד משהו בצורה אחרת
הר מלך:
 תהיה פה יותר לגיטימציה למישהו לומר מול מישהו אחר דברים שהם לא נעימים לשמוע, בצורה לא נעימה, ולהם תהיה לגיטימציה
הר מלך:
 לעומת זאת, מי שידבר פה, את מייד - - -
פנינה תמנו:
לקחתי לתשומת ליבי
הר מלך:
אני אומרת את הדברים ביחס למה שנאמר פה
הר מלך:
 כי אחווה, אהבה ושלום, זה נחמד וחשוב, אבל צריך לראות איך זה באמת יורד באמת לפרטים
הר מלך:
 יש גם משפחות של חטופים שחושבות אחרת
פנינה תמנו:
הן אורחות אצלנו והן באות
הר מלך:
 הן רוצות לראות פה עסקה אחראית, עסקה לא מופקרת, עסקה שלא מסכנת את ביטחון אזרחי מדינת ישראל
הר מלך:
 וגם הן מדברות, וגם להן יש זכות להישמע
הר מלך:
 גם לקול הזה אנחנו צריכים לתת גיבוי, כמו שאני אתן גיבוי, ואני לא אטען שום דבר מול מי שחושב אחרת ממני כי אני אומרת שזו זכותו המלאה
הר מלך:
 ואני בוודאי לא אומר דברים - - -
פנינה תמנו:
אבל הן באות ונמצאות פה
פנינה תמנו:
 האם את מכירה את אמנון שומרון? הם באים לפה והם נמצאים פה
פנינה תמנו:
 יכול להיות שאת לא היית בדיונים שבהם הם היו
הר מלך:
הייתי, הייתי
פנינה תמנו:
הם מקבלים את מלוא הזכות להביע את דעתם, כולל משפחות חטופים וחטופות שחושבים אחרת, כולל ראש עיריית קריית ארבע, כולל זה שישבתי איתם בנפרד
פנינה תמנו:
 האמיני לי
פנינה תמנו:
 אני מוכנה לרשום לעצמי ולקחת לתשומת ליבי, אבל זה לא נכון להגיד שבוועדה הזו לא שומעים
הר מלך:
כן, אבל יש אנשים שיש להם רשות להגיד דברים בצורה לא נעימה ולא מכבדת, וזה בסדר כי מותר להם בשם אני לא יודעת מה
הר מלך:
 אבל כשאנשים אחרים אומרים בצורה מכבדת, אז אנחנו נדאג להגיד שכולם חושבים, ושיש דעות כאלה וכאלה, ולא כולם
הר מלך:
 צריך פה יושר בעניין הזה והגינות
פנינה תמנו:
רשמנו לנו
פנינה תמנו:
 את אומרת שלא נותנים בוועדה הזו - - -
הר מלך:
לא, לא, לא
הר מלך:
 אין איזון
פנינה תמנו:
 אני חולקת עלייך, אבל חשוב לי לשמוע
פנינה תמנו:
 צרי לי אם כך את מרגישה
פנינה תמנו:
     חברת הכנסת מטי הרכבי, בבקשה
מטי צרפתי הרכבי:
 תודה רבה על הסקירה
מטי צרפתי הרכבי:
 אין ספק שאנחנו כנשים צריכות לשאוף, כמו שאמרת, לייצוג הולם בכל צמתי קבלת ההחלטות, בשולחן קבלת ההחלטות, ובפורומים של היוועצות במקרים שבהם נשים מודרות, צריכים לשמוע את העמדה, כי בסוף קבלת ההחלטות היא הרבה יותר הוליסטית והרבה יותר נכונה גם לבנים, גם לבנות, גם לגברים וגם לנשים
מטי צרפתי הרכבי:
 את הצגת רצון לעשות איזושהי תוכנית חומש שבטח תטפל בכל הנושאים של תעסוקה ופיטורים, וזה משהו יותר רחב
מטי צרפתי הרכבי:
 מבחינת עולמות התוכן, אנחנו נמצאים אולי במקום שאנחנו לא היינו רוצים להיות בו
מטי צרפתי הרכבי:
      אני רוצה להציע הצעה נוספת, ואני חושבת שהשולחן הזה, ודווקא הוועדה הזו, יכולים להיות שותפים, והיא למפות את תיקוני החקיקה הנדרשים, ומייד להיכנס לבליץ חקיקות שיכפה הרבה פעמים גם שוויון מגדרי, גם ייצוג הולם, גם הגנות במקרים בהם נשים מוחלשות
פנינה תמנו:
האם השרה חברה בוועדת שרים לענייני חקיקה?
מאי גולן:
לא
מטי צרפתי הרכבי:
זה משהו שיכול לבוא משולחן הממשלה
מטי צרפתי הרכבי:
 יש הרבה מאוד ארגונים וגופים שיכולים ממש לזקק איפה צריכים להיות תיקוני חקיקה
מטי צרפתי הרכבי:
 אנחנו צריכים לפעול בנושא הזה
מטי צרפתי הרכבי:
 את הצגת איזושהי תפיסה מלמטה למעלה, ואני חושבת שבסוף אנחנו גם צריכים לבוא מלמעלה למטה בהצעות חקיקה
מטי צרפתי הרכבי:
 יש גופים שאפשר לקיים איתם ממש שולחנות פתוחים וכמה ימי עיון כדי לזקק איזה תיקוני חקיקה נדרשים
מאי גולן:
כדאי מאוד לעשות את זה בשיתוף פעולה
מטי צרפתי הרכבי:
בטח ובטח
הר מלך:
היא אומרת שזה צריך להיות ממשלתי
מטי צרפתי הרכבי:
אני אומרת שזה צריך לבוא, אבל צריך לדייק את הדברים
מטי צרפתי הרכבי:
 יש המון גופים וארגונים שיידעו לתעדף מהדחוף יותר לחשוב
פנינה תמנו:
 אין ציפייה שנשיג את כל העוגה, אבל לפחות ביחד נעשה כמה צעדים משמעותיים
מטי צרפתי הרכבי:
את כל העוגה ונשאיר לגברים פירורים
מטי צרפתי הרכבי:
 אנחנו הכול, אבל אני צוחקת
פנינה תמנו:
אהבתי
מטי צרפתי הרכבי:
בדיוק
מטי צרפתי הרכבי:
 אנחנו מפסיקות להתנצל
מטי צרפתי הרכבי:
 אם כך, סוגיית החקיקה לאלתר
מטי צרפתי הרכבי:
 אני ניסיתי לקדם כמה הצעות חוק
מטי צרפתי הרכבי:
 הן בדרך כלל נבלמו בוועדות שרים
מטי צרפתי הרכבי:
 אני אומרת זאת באמת בהגינות רבה
יורי שטרן:
לגמרי, אנחנו נשמח
מטי צרפתי הרכבי:
עדיף
מטי צרפתי הרכבי:
 גם חקיקה בנושא בחירות
מטי צרפתי הרכבי:
 יש הרבה עולמות תוכן, אני לא צריכה להזכיר
מטי צרפתי הרכבי:
 תודה לך, גברתי
פנינה תמנו:
תודה לחברת הכנסת מטי הרכבי
פנינה תמנו:
 מטי, תחליפי אותי לכמה דקות
פנינה תמנו:
 המנכ"לית, את תציגי את העניין המקצועי
פנינה תמנו:
 חשוב גם לתת לארגונים השונים לדבר
פנינה תמנו:
 תני לארגונים קודם כי אני רוצה לשמוע את המנכ"לית
הר מלך:
	אני צריכה ללכת והייתי רוצה לשמוע דווקא את המנכ"לית
מטי צרפתי הרכבי:
ברשותכם, אנחנו נשמע את המנכ"לית וניתן לארגונים
מטי צרפתי הרכבי:
 אם אפשר בקצרה כי אנחנו יודעות את הרוב
מטי צרפתי הרכבי:
 הגברת מירב שטרן, מנכ"לית המשרד לשוויון חברתי וקידום מעמד האישה, בבקשה
מאי גולן:
המשרד נקרא המשרד לשוויון חברתי וקידום מעמד האישה
מטי צרפתי הרכבי:
ומה עלה בגורל הרשות?
מאי גולן:
היא רשות
מטי צרפתי הרכבי:
 היא קיימת, היא בתוך המשרד - מצוין
מטי צרפתי הרכבי:
      גברתי, בבקשה
יורי שטרן:
קודם כול, תודה באמת על הזכות להיות כאן
יורי שטרן:
 אנחנו נעשה את זה מהר כדי שאני אספיק וכדי שכל ארבע עובדות המשרד, כל אחת בתחומה, תוכל להתייחס
יורי שטרן:
      אני לוקחת את כל דברי השרה ומורידה את זה לעשייה היום יומית שלנו
יורי שטרן:
 מבחינתנו, יש לנו חמש מטרות על שאנחנו מקדמות כל הזמן: קידום נשים ושוויון הזדמנויות, קהילות נשים, נשים בצמתי קבלת החלטות, מניעת אלימות כלפי נשים, וכמובן הסברה והעלאה למודעות לכל התחומים
יורי שטרן:
      עוד טרום המלחמה התחלנו באמת לעבוד על המכרז האסטרטגי, תוכנית החומש, והתאמנו אותה עכשיו לתקופה
יורי שטרן:
 אנחנו עובדות עוד טרום פרוץ הלחימה ועכשיו על קול קורא של קהילות נשים, עליו דיברה השרה, ונרחיב על זה בהמשך
יורי שטרן:
     היועצות לקידום מעמד האישה ברשויות הן הזרוע הביצועית שלנו
יורי שטרן:
 יש היום 240 יועצות מתוך 258 רשויות
יורי שטרן:
 מבחינתנו, הן אלה שנוגעות באישה בקצה
יורי שטרן:
 זה החיבור לשטח
יורי שטרן:
 ולכן, הוא כול כך חשוב ומשמעותי מבחינתנו
יורי שטרן:
     כמו שאמרה השרה, אחד הדברים הראשונים שעשינו כשפרצה המלחמה הוא הקמת המוקד
יורי שטרן:
 מבחינתנו, מטרת המוקד היא להסיר חסמים
יורי שטרן:
 בסוף פונות אלינו נשים שפנו אולי לגורמים נוספים, אבל הן הרגישו שהן לא הצליחו לקבל את המענה, או שלא מספיק מהר
יורי שטרן:
 אנחנו עוזרות להן לייצר את החיבורים האישיים, אם זה עם משרדי הממשלה השונים - - -
הר מלך:
מי הן היועצות האלה? איך בוחרים אותן? מי בוחר אותן?
יורי שטרן:
היועצות ממומנות על ידי ראשי הרשויות
יורי שטרן:
 מי שאמון עליהן מבחינת מינוי זה משרד הפנים
יורי שטרן:
 אנחנו אמונות עליהן ומלוות אותן בהיבט המקצועי
יורי שטרן:
     חלק גדול מהפניות שקיבלנו כשהמוקד הוקם היה למיצוי זכויות
יורי שטרן:
 כמעט 60% מהפניות היו בהקשר של מיצוי זכויות
יורי שטרן:
 למשל, נשים שאמורות להגיע לעבודה אבל לא היו יכולות כי הילדים היו בבית או מפאת אילוצי חירום אחרים
יורי שטרן:
 קיבלנו פנייה ממילואימניקית שקיבלה בקשה להצבה במקום שבו הייתה מבחינתה פגיעה מינית, והיא לא מעוניינת לחזור למקום הזה
יורי שטרן:
 אם כך, פניות מהסוג הזה לגבי מיצוי זכויות
יורי שטרן:
 מבחינתנו, המטרה היא, מצד אחד, להסיר חסמים, ומצד שני, לייצר את החיבור, במקום שזה רלוונטי, בין האישה הפונה לבין היועצת הרלוונטית ברשות שלה, כי אין כמו המעטפת הקהילתית
מטי צרפתי הרכבי:
הייתי ראש רשות
מטי צרפתי הרכבי:
 אני מכירה את זה
מטי צרפתי הרכבי:
 בהרבה מקרים ליועצות אין תקציבים
יורי שטרן:
נכון, אבל הן יכולות לחבר
מטי צרפתי הרכבי:
הן יכולות לחבר
מטי צרפתי הרכבי:
 שנית, בגלל צנעת הפרט, הרבה פעמים הן מנועות מלהתערב
הר מלך:
הסמכויות שלהן
מטי צרפתי הרכבי:
אין להן תקציבים
מטי צרפתי הרכבי:
 הן משתלבות בתוך פעילות חברתית, קהילתית, רווחתית וחינוך
מטי צרפתי הרכבי:
 הן איזה משהו מלמעלה, אבל בלי תקציבים מובנים וסדורים - זה תלוי ברצון של ראש הרשות
מטי צרפתי הרכבי:
 שנית, בהרבה מאוד מקרים בגלל הדיסקרטיות והצנעה של הנשים, הן לא שם
מטי צרפתי הרכבי:
 הן יכולות לטפל במאקרו של איזושהי מדיניות על, ואולי קצת תוכניות לימודים
מטי צרפתי הרכבי:
 אני לא בטוחה שזה המפתח לפתרון
יורי שטרן:
קודם כול, חלק גדול מהתוכניות שלנו באמת מופעלות על ידי היועצות לקידום מעמד האישה כי זה חלק מהתקציבים, או עיקר התקציבים, שהן מקבלות
יורי שטרן:
 לגבי הנושא של צנעת הפרט - את צודקת
יורי שטרן:
 אחת השאלות שאנחנו שואלות כשפונים אלינו למוקד היא האם יש את האישור להעביר את הפרטים
יורי שטרן:
 כי ללא זה, גם אנחנו לא יכולות להעביר את הפרטים הלאה
יורי שטרן:
 כשאנחנו מעבירות את הפרטים, היועצת באמת יכולה ליצור קשר עם הרווחה המקומית, וכמובן עם גורמים נוספים
יורי שטרן:
 אנחנו יודעות להגיד שזה אכן קורה כי אנחנו מוודאות סגירת מעגל בסופו של דבר
יורי שטרן:
     אני אומר דברים נוספים במהרה
יורי שטרן:
 ירדנו לשטח כי, מבחינתנו, החיבור בסוף הוא לשטח
יורי שטרן:
 המטרה היתה לפגוש את אותן נשים מהצפון ומהדרום ולשמוע את האתגרים שלהן בשטח
יורי שטרן:
 אנחנו יודעים שנשים חוות את תקופת החירום אחרת
יורי שטרן:
 הן ראשונות להיפגע ברמה החברתית וברמה הכלכלית
יורי שטרן:
 האתגרים איתן הן מתמודדות והמענים הנדרשים, חייבים להיות מותאמים
יורי שטרן:
      ירדנו לשטח ופגשנו, גם את הנשים עצמן, גם את היועצות שמלוות את אותן נשים
יורי שטרן:
 למדנו על האתגרים
יורי שטרן:
 יצרנו שולחנות עגולים רב מגזריים בהם השתתפו כ-200 גורמים ממשרדי הממשלה, מהשלטון המקומי ומהחברה האזרחית, כשהמטרה היתה למפות
יורי שטרן:
 פעלנו בשישה מוקדי פעילות שונים, ועובדות המשרד תכף יפרטו לגביהם
יורי שטרן:
 יצרנו שולחן עגול ממוקד לחברה הערבית ולחברה החרדית כי ראינו שהם לא באו מספיק לידי ביטוי בשולחן העגול הרחב
יורי שטרן:
 לכן, היה לנו חשוב לשמוע ולדייק את הצרכים ואת המענים
יורי שטרן:
 אנחנו כמובן ממשיכות עם העשייה הזו גם עכשיו בקבוצות עבודה שימשיכו בתחומים הרלוונטיים
יורי שטרן:
      	מכיוון שהיועצות לקידום מעמד האישה הן הזרוע הביצועית בשטח, בנינו מודל עבודה עבורן לשעת חירום
יורי שטרן:
 המודל הזה אומר מה הצרכים שיש לנשים בקהילה שלי, מי הגורמים שנמצאים איתי ברשות ופועלים, ואיך ביחד אנחנו נותנים את המענים המותאמים ביותר לאותן נשים
יורי שטרן:
 וכמובן שככל שהמודל הזה יפעל בחירום, הוא יעבוד בשגרה
יורי שטרן:
 המטרה היא שהוא יהיה באמת משהו שאנחנו נדאג להטמיע אותו בכל רשות ומועצה
יורי שטרן:
     	כמו שאמרה השרה, אנחנו עובדים על נושא קהילות נשים
יורי שטרן:
 הוא ייצא לאוויר העולם בחודש-חודשיים הקרובים
מטי צרפתי הרכבי:
האם קהילות נשים הן סביב עולמות תוכן?
יורי שטרן:
מטרת קהילות נשים היא שכל אישה תהיה חלק לפחות מקהילת נשים אחת סביב תוכן
יורי שטרן:
 כמו שהשרה אמרה, זה יכול להיות עצמאיות, בנות זוג של משרתי מילואים וקבע, סבתות
מטי צרפתי הרכבי:
האם אפשר דיאטה?
יורי שטרן:
לגמרי, גם יכול להיות אורח חיים בריא וספורט
יורי שטרן:
 המטרה היא להגביר פה את המסוגלות, את המעורבות, את קבלת ההחלטות, את המקום שבו אני באופן אישי כחברה בקהילה עושה את צעדי הגדילה שלי ברמה האישית והמקצועית
יורי שטרן:
 אחד הדברים הבאמת מהותיים פה זה שהפעם, מעבר לחדשנות של הקהילות, אנחנו גם דואגות שיהיו יועצים מלווים לתוכנית הזו כדי שהם יטמיעו בשטח
יורי שטרן:
 זאת אומרת, הם יעבדו גם עם היועצות, גם עם המנהיגות המקומיות, וידאגו באמת שהדברים האלה יקרו ולא יתפספסו בדרך כזו או אחרת
יורי שטרן:
      תוכניות נוספות הן תוכניות שהשרה דיברה עליהן, ולכן א ארחיב עליהן
יורי שטרן:
 מדובר על תעסוקת נשים ותוכנית לצעירות וצעירים
יורי שטרן:
 כמו כן, פעילות בין-לאומית שקיימנו ב-OECD
יורי שטרן:
 השתתפנו בוועדה ב-OECD
יורי שטרן:
 קיבלתי עשר דקות לספר על מה שקורה במדינת ישראל החל מה-7 באוקטובר, מה קרה בימים האלה, איזו פגיעה מזעזעת קרתה, ועדיין קורית, בנשים
יורי שטרן:
 כמובן ששיתפנו גם בפעילות המשרד
יורי שטרן:
 זה לא משהו שקורה כל יום
יורי שטרן:
 עשר הדקות האלה היו באמת חריגות וסופר חשובות מבחינתנו בהעברת המסר לשאר המשרדים מכל רחבי העולם שמשתתפים ב-OECD
יורי שטרן:
     אעביר את רשות הדיבור לאושרה, והיא תפרט את שאר הדברים שעשינו
מטי צרפתי הרכבי:
 אנחנו רק נצטרך טיפה להאיץ
מטי צרפתי הרכבי:
 ושוב, בעניין היועצות